ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_\_\_ din \_\_\_\_\_\_\_\_2024

# RAPORT DE SPECIALITATE

la proiectul de hotărâre privind atestarea apartenenței la domeniul public

al Municipiului Câmpulung Moldovenesc a unor imobile

Cu privire la proiectul de hotărâre privind atestarea apartenenței la domeniul public al Municipiului Câmpulung Moldovenesc a unor imobile, facem următoarele precizări:

Comisia specială care are ca atribuții întocmirea și actualizarea inventarului bunurilor ce alcătuiesc domeniul public și privat al municipiului Câmpulung Moldovenesc numită prin Dispoziția primarului municipiului Câmpulung Moldovenesc nr. 169 din 26.06.2020, a analizat bunurile care fac obiectul acestui proiect de hotărâre și propune atestarea apartenenței acestora la domeniul public al municipiului.

Atestarea apartenenței la domeniului public a terenurilor este necesară pentru înscrierea în cartea funciară a dreptului de proprietate în favoarea Municipiului Câmpulung Moldovenesc – domeniul public.

Imobilul, teren cu suprafața de 1137 mp, care face obiectul proiectului reprezintă teren aferent Școlii Gimnaziale ”Teodor Ștefanelli” și este situat în intravilanul municipiului – str. Calea Transilvaniei nr. 38A, are categoria de curți-construcții și este identificat prin parte din parcela 759/1 din CF 36334 Câmpulung Moldovenesc.

 Parte din bunurile aparținând Școlii Gimnaziale sunt înscrise în CF 30693 Câmpulung Moldovenesc, dar au o suprafață mult mai mică decât cea care este în realitate. Nu a putut fi înscrisă toată suprafață întrucât în Anexa nr. 3 – Inventarul bunurilor care aparțin domeniului public al municipiului Câmpulung Moldovenesc la Hotărârea Guvernului României nr. 1357/2001 privind atestarea domeniului public al județului Suceava, precum şi al municipiilor, orașelor şi comunelor din județul Suceava, cu modificările și completările ulterioare a fost eronat inventariat. Astfel este necesară atestarea apartenenței la domeniul public a diferenței de suprafață aparținând școlii, deoarece întreaga suprafață a fost și este folosită de către aceasta. În urma adoptării unei astfel de hotărârii se poate înscrie dreptul de proprietate asupra imobilului în favoarea Municipiului Câmpulung Moldovenesc, domeniul public. Ulterior acesteia și a actualizării datelor intabulării existente se poată realiza actualizarea inventarului domeniului public.

Imobilul, teren cu suprafața de 319 mp, este situat în intravilanul municipiului și reprezintă parte din terenul aferent intersecției dintre Calea Transilvaniei (DN 17) și str. Aeroportului. Este identificat cadastral prin CF 41743 Câmpulung Moldovenesc.

Terenul a fost primit donație de la SC DEDEMAN SRL (contractul de donație nr. 2189 din 10.07.2023) alături de investiția ”Amenajare intersecție semaforizată” amplasată pe terenul descris și pe domeniul public al municipiului Câmpulung Moldovenesc.

Având în vedere utilitatea terenului, acesta va avea destinația de ”teren aferent străzilor și aleilor”. Ulterior atestării apartenenței la domeniul public al municipiului, se va putea face notarea acesteia la Oficiul de Cadastru și Publicitate Imobiliară.

Urmare a atestării apartenenței la domeniul public se va înscrie în cartea funciară dreptul de proprietate în favoarea Municipiului Câmpulung Moldovenesc – domeniul public și se va realiza, într-o etapă ulterioară, completarea Inventarului domeniului public, conform cu prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare.

Argumentele aduse de inițiator sunt reale și pertinente.

Cu precizările de mai sus, promovarea acestui proiect de hotărâre este oportună.

|  |  |  |
| --- | --- | --- |
| Director executiv adjunct,Istrate Luminița | Șef serviciu patrimoniu,Niță Luminița | Compartiment administrare domeniul public și privatNuțescu Elvira |